b'\n_START_ARTICLE_\nValentin Sava\n_START_PARAGRAPH_\nValentin V. Sava (n. 26 martie 1895, Calafat, Rom\xc3\xa2nia \xe2\x80\x93 d. 25 februarie 1950, Bucure\xc8\x99ti) a fost un medic legist cu o activitate deosebit\xc4\x83 \xc3\xaen domeniul criminalisticii.\n_START_SECTION_\nBiografie\n_START_PARAGRAPH_\nValentin Sava s-a n\xc4\x83scut pe 26 martie 1895 la Calafat-Dolj ca fiu a lui Vasile Sava \xc8\x99i Ioana (Jeanna) Sava n\xc4\x83scut\xc4\x83 Georgescu-M\xc4\x83r\xc4\x83cine. S-a c\xc4\x83s\xc4\x83torit cu Marioara Sava. Din c\xc4\x83s\xc4\x83torie nu au rezultat copii. A avut un frate, dr. jur. Aurel Sava, \xc8\x99i o sor\xc4\x83, Stela Sava. A decedat pe 25 februarie 1950 la Bucure\xc8\x99ti. Este \xc3\xaenmorm\xc3\xa2ntat la cimitirul Sf. Vineri din Bucure\xc8\x99ti.\n_START_SECTION_\nStudii\n_START_PARAGRAPH_\n\xc8\x98i-a f\xc4\x83cut studiile superioare la Bucure\xc8\x99ti ob\xc8\x9bin\xc3\xa2nd diploma de \xe2\x80\x9eLicen\xc8\x9biat \xc3\xaen medicin\xc4\x83\xe2\x80\x9d. \xc3\x8en anul 1939 \xc3\xae\xc8\x99i ob\xc8\x9bine titlul de Doctor \xc3\xaen \xc8\x98tiin\xc8\x9be Medicale la Bucure\xc8\x99ti cu lucrarea Desemnuri papilare rare.\n_START_SECTION_\nActivitatea profesional\xc4\x83\n_START_PARAGRAPH_\n\xc3\x8en Primul R\xc4\x83zboi Mondial a fost pe front ca medic militar. Norocul s\xc4\x83u a devenit proverbial, dup\xc4\x83 ce un obuz inamic a distrus cortul de prim ajutor din care dr. Valentin Sava tocmai ie\xc8\x99ise._NEWLINE_A fost elevul prof. dr. Mina Minovici, care i-a cedat conducerea Serviciului Central de Identificare creat de d\xc3\xa2nsul. A colaborat \xc3\xaen deaproape cu dr. Mina Minovici \xc8\x99i cu fratele acestuia, dr. Nicolae Minovici, la introducerea \xc8\x99i promovarea \xc3\xaen justi\xc8\x9bie a dactiloscopiei dup\xc4\x83 metoda lui Juan Vucetich. A fost titularul catedrei de Medicin\xc4\x83 Legal\xc4\x83 la Facultatea de Medicin\xc4\x83 din Bucure\xc8\x99ti. A fost directorul Institutului de Medicin\xc4\x83 Legal\xc4\x83 \xe2\x80\x9eMina Minovici\xe2\x80\x9d din Bucure\xc8\x99ti. \xc3\x8en aceast\xc4\x83 calitate a f\xc4\x83cut un schimb intens de experien\xc8\x9b\xc4\x83 \xc3\xaen domeniul criminalisticii cu organismele de specialitate din SUA \xc8\x99i Fran\xc8\x9ba._NEWLINE_\xc3\x8en 1924 dr. Valentin Sava devine \xc8\x98eful Serviciului de Identificare Judiciar\xc4\x83, care se transform\xc4\x83 \xc3\xaen 1925 \xc3\xaen Serviciul Central de Identificare. El public\xc4\x83 \xc3\xaen 1943 un Manual de dactiloscopie. Pe 26 oiembrie 1940, Valentin Sava, \xc3\xaen calitatea sa de medic legist, a \xc3\xaenso\xc8\x9bit o Comisie Special\xc4\x83 de Anchet\xc4\x83 la \xc3\xaenchisoarea Jilava pentru identificarea osemintelor legionarilor \xc3\xaenmorm\xc3\xa2nta\xc8\x9bi \xc3\xaentr-o groap\xc4\x83 comun\xc4\x83 (printre care \xc8\x99i Corneliu Zelea Codreanu). \xc3\x8en anul 1949 a \xc8\x9binut cursuri de Criminalistic\xc4\x83 pentru func\xc8\x9bionarii din Justi\xc8\x9bie (grefieri, etc.)\n_START_SECTION_\nColabor\xc4\x83ri interna\xc8\x9bionale\n_START_PARAGRAPH_\nA colaborat cu FBI-ul. \xc3\x8en 1937 a primit \xc3\xaen Rom\xc3\xa2nia vizita lui E.P. Coffey de la FBI. A urmat schimburi de coresponden\xc8\x9b\xc4\x83 cu John Edgar Hoover, pe atunci directorul Poli\xc8\x9biei din Washington \xc8\x99i viitorul \xc8\x99ef al FBI-ului. De asemenea a avut un schimb de experien\xc8\x9b\xc4\x83 cu Sani\xc3\xa9, \xc8\x98eful Serviciului de Identificare din Paris.\n_START_SECTION_\nAsocia\xc8\x9bii na\xc8\x9bionale/ interna\xc8\x9bionale\n_START_PARAGRAPH_\nValentin Sava a fost membru al Societ\xc4\x83\xc8\x9bii de medicin\xc4\x83 Legal\xc4\x83 din Paris (\xc3\xaenainte de 1932) \xc8\x99i laureat al Academiei franceze de medicin\xc4\x83 (\xc3\xaenainte de 1932)._NEWLINE_Din 1937 este membru al Ordinului Masonic Rom\xc3\xa2n'